Split, 16. siječnja 2023.

**SASTAVNICAMA SVEUČILIŠTA U SPLITU**

**n/p voditeljima studentskih referada**

**Naputak za studentske referade vezano za postupak izdavanja dokumentacije potrebne za prijavu na Natječaj za stipendije Sveučilišta u Splitu u akademskoj godini 2022./2023.**

Poštovane kolegice i kolege,

1. Prijave na Natječaj za dodjelu stipendija se mogu podnijeti i elektroničkim putem u elektroničkom obliku istovremeno i na službene adrese elektroničkih pošta studentskih referada sastavnica/samostalnih studija i na službene adrese elektroničkih pošta sastavnica/samostalnih studija (s naznakom za studentsku referadu), a isključivo u elektroničkom obliku s kvalificiranim elektroničkim potpisima podnositelja (za prijavu i sve druge obrasce). Nakon toga, sastavnica/samostalni studij ispunjava odgovarajuću potvrdu, potpisuje je kvalificiranim elektroničkim potpisom i pečatila kvalificiranim elektroničkim pečatom (ako ima sve tehničke pretpostavke), ili se potpisuje vlastoručnim potpisom i pečatila klasičnim pečatom, a u oba slučaja sve ono što je poslao student te svoju potpisanu i pečatiranu potvrdu sastavnica/samostalni studij šalje na adresu elektroničke pošte protokol@unist.hr, s time da je sastavnica/samostalni studij koja je potvrdu potpisala i pečatila ručno, dužna odmah dostaviti Sveučilištu i izvornik potvrde (u fizičkom obliku).

2. Prosjek ocjena koji se upisuje u obrazac K2 je težinski i treba biti zaokružen na **tri decimale**. Prosjek se odnosi na sve prethodne godine studija, ponderiran prema broju ostvarenih ECTS.

Ako se radi o 2. godini diplomskog studija navodi se samo jedan prosjek za preddiplomski i diplomski studij i to prema formuli:

Prosjek ocjena na preddiplomskom x broj ostvarenih ECTS na preddiplomskom + prosjek ocjena na diplomskom x ECTS na diplomskom

 Ukupni broj ECTS (preddipl+dipl)

 Npr. : 4,65 x 182+4,94 x 60 **/**242 =4,72

1. Za studente prve godine (Obrazac K1). Ukupan broj bodova temeljem kojih je ostvareno pravo upisa (sadržava u sebi sve elemente: ostvarenog rezultata sa državne mature + posebna dostignuća+.....).
2. Nije potrebno ovjeravati dokumentaciju kod javnog bilježnika.
3. Obrasci za 1. i 2. Kategoriju su ujedno Prijava za natječaj za stipendije.

S poštovanjem,

 Voditeljica ureda za nastavu

 Gabrijela Budimir